येँ (नेपालभाषा टाइम्स)/ पल्पसा बचत तथा ऋण सहकारी संस्था लिमिटेडया प्यक्वःगु तःमुँज्या व गुक्वःगु वार्षिक साधारणसभा म्हिगः क्वचाःगु दु ।
सहकारीया अध्यक्ष नन्दकिशोर शाहीया सभापतित्वय् जूगु ज्याझ्वलय् कोषाध्यक्ष सुरेन्द्र खड्गी संस्थाया आर्थिक प्रतिवेदन न्ह्यब्वयादीगु खः ।
ज्याझ्वलय् पुलांम्ह नायः नन्दकिशोर शाहीया हे अध्यक्षताय् न्हूगु ज्यासना पुचः नीस्वंगु दु । न्हूगु ज्यासना पुचःया उपाध्यक्ष श्यामकृष्ण खड्गी, सचिव सुरेश खड्गी, सहसचिव मिलन शाही, कोषाध्यक्ष सुरेन्द्र खड्गी निर्विरोध निर्वाचित जुयादीगु दु ।
अथेहे दुजलय् न्हुच्छेरत्न शाही, अशोकराज शाही, किरण शाही, भगवति शाही, श्रीकृष्ण शाहीपिं च्वनादीगु दु । अथेहे लेखा समितिया संयोजकय् राजेन्द्र शाही च्वनादीगु दुसा मोतिरत्न शाही व आशिककुमार शाही दुजलय् च्वनादीगु दु ।
